Aalborg Vikings kom ellers godt fra start, og var ved pausen foran 37-24. Især Joe Burton var svær at håndtere for Værløse, og det så her ud til, at kampen ville gå Vikings' vej. Men så nemt skulle det dog ikke gå - Værløse kom tilbage i tredje periode og scorede 20 point i de første fem minutter. Troy Bewer bragte herefter Værløse foran med 62-63. Med 16 sekunder igen ramte Joey Haywood to straffekast, og støjniveauet steg til rekordhøjder i Aalborg Stadionhal. Kampen endte med en sejr til Aalborg Vikings på 67-66. - Jeg er glad på drengenes vegne for at vi får vores første sejr. Det hårde arbejde, de har lavet hele ugen igennem til træning gav bonus, men vi er ikke mætte af en enkelt sejr, og skal nu fokusere på et godt SISU-hold på lørdag, siger Vikings headcoach James Vear i en pressemeddelelse.
Stemningen nåede nye højder, da Aalborg Vikings i gårsdagens kamp løb med sejren over Værløse i de sidste sekunder.